1977 йылдың яҙында Заирҙың Шаба провинцияһында Ангола яҡлы һул фетнәселәрҙе ҡыйратыуҙы ойоштороу Сафари клубының тәүге эре операцияһы була. Клуб  президент  Мобутуға,  халыҡ-ара ҡатнашлыҡ ойоштороп, фетнәне баҫтырырға ярҙамлаша.  Франция  —  хәрби  транспорт авиацияһы, Мысыр — осоусылар составы, Марокко  һуғышта хәл иткес роль уйнаған экспедиция корпусы менән ҡатнаша.  Шабалағы еңеү Анголаның  коммунистик режимына баҫымды көсәйтергә, шулай уҡ Заирҙа  француз һәм бельгий тау тоҡомдары сығарыу бизнесын һаҡлап ҡалырға мөмкинлек бирә.